[{"text_idx": "#000004", "text": "Bilbon jaio zen eta Deustuko unibertsitatean Politika Zientziak ikasi zituen arren, txiki-txikitatik izan du pinturarekiko zaletasun ikaragarria. Akuarelista gisa aitortza handia jaso du Frantzian. Euskal Kostaldeko eta Kantabria aldeko itsas-paisaiak islatzen ditu gehienbat, portu horiexetan ditu-eta ainguratuta lana eta etxea."}, {"text_idx": "#000005", "text": "Inguruko parajeei eta bereziki zeruei begiratzeak sortzen dizkion sentipenetatik abiatuta margotzen du. Denetiko zeruak ikusten ditugu bere paisaietan, denak desberdinak, ez daude bi zeru berdin, bizitzan ere une bat bakarra da, ez da berriro berdin errepikatuko."}]